text: Aksel V. Johannesen, løgmaður, og Bjørt Samuelsen, løgtingsforkvinna, hava í dag hitt forsetan í Ukraina, Volodymyr Zelenskyj, sum vitjaði í Fólkatinginum í dag. Ukrainski forsetin skifti eisini orð við føroysku politikkarnar
text: #000002
text: – Heilt serstakt í dag at hitta og hoyra Zelenskyj forseta í Ukraina.
text: #000003
text: Soleiðis skrivar Bjørt Samuelsen, løgtingsforkvinna, á sínum Facebook-vanga, eftir at hon og løgmaður, Aksel V. Johannesen, hava verið í Fólkatinginum í dag í samband við, at ukrainski forsetin, Volodymyr Zelenskyj, er á stuttari vitjan í Danmark.
text: #000004
text: Zelenskyj takkaði fyri, at Føroyar hava hýst ukrainskum flóttafólkum.
text: #000005
text: – Í stuttu samrøðu okkara millum nevndi eg ukrainsku flóttafólkini í Føroyum, og Zelensky takkaði fyri, at vit hýsa fólki hansara. Løgmaður segði, at Zelenskyj var væl komin til Føroya, og forsetin svaraði, at tað vildi hann fegin, tá kríggið er av. Hjartanemandi røður frá einum forseta, ið umboðar eitt fólk, ið stríðist fyri lívinum og missir fólk í hópatali hvønn dag, skrivar Bjørt Samuelsen.
text: #000006
text: Ukrainski forsetin helt røðu í Landstingssalinum, og var eisini til døgurða hjá Margrethu drotning, áðrenn hann helt røðu frammanfyri Christiansborg, har nógv fólk vóru møtt at hoyra hann halda røðu.
text: #000007
text: Forsetin takkaði fyri stuðulin frá donsku stjórnini og danska fólkinum, og hevði eisini hesi orðini til danska fólkið.
text: #000008
text: Løgtingsins umboðsmaður gevur Runavíkar kommunu álvarsliga átalu
text: #000013